Case ID: 1041228
Sentence 1: Məhkəmənin həmin hökmündən məhkumun müdafiəçisi tərəfindən apellyasiya şikayəti verilmiş, Sumqayıt Apellyasiya Məhkəməsinin Cinayət kollegiyasının (hakimlər: M.Ə.Rzayev (sədrlik edən), R.O.Əsgərov və F.G.Zeynallı) 25 iyun 2019-cu il tarixli hökmü ilə apellyasiya şikayəti təmin edilmiş, Bakı Ağır Cinayətlər Məhkəməsinin 20 sentyabr 2017-ci il tarixli hökmü ləğv edilmiş, təqsirliliyinin sübuta yetirilməməsi əsası ilə X4 bəraət verilmişdir.İşin halları: Birinci instansiya məhkəməsinin hökmünə əsasən X6 məhkum edilmişdir ona görə ki, o, 28 sentyabr 2016-cı il tarixdə satış məqsədi ilə Şamaxı rayonunun ************ kəndində istintaqa məlum olmayan mənbədən külli miqdarda, 2.060 qram çəkidə narkotik vasitə olan qurudulmuş marixuananı qanunsuz əldə edərək, üzərində saxlamaqla Sumqayıt şəhərinə daşımış, 28 sentyabr 2016-ci il tarixdə, saat 19 radələrində həmin narkotik vasitə olan qurudulmuş marixuananı əlində olan sellofan torbada saxlayarkən, Sumqayıt şəhər Polis İdarəsinin 4-cü Polis Bölməsinin əməkdaşları tərəfindən keçirilmiş əməliyyat axtarış tədbirləri zamanı, Sumqayıt şəhəri, 34-cü məhəllə ərazisində şübhəli şəxs qismində saxlanılıb Sumqayıt şəhər Polis İdarəsinin 4-cü polis bölməsinə aparılaraq üzərində şəxsi axtarış aparılan zaman sağ əlində olan sellofan torbada satış məqsədi ilə saxladığı, külli miqdarda, 2.060 qram çəkidə narkotik vasitə olan qurudulmuş marixuana aşkar edilərək götürülmüşdür.